ToekomsVenster: Lewe in balans vir 'n gelukkiger lewe | Maroela Media
Dit is 'n lewenslange uitdaging om 'n lewe in en van balans te lewe. Daar is seisoenale verpligtinge wat maak dat jy vir 'n tyd lank, selfs ten koste van ander dinge, op een saak moet konsentreer. As jou lewe egter in 'n voortdurende wanbalans is moet jy dringend aandag gee.
Ons is, soos by 'n vorige geleentheid gesê multi-dimensioneel. Dit is deel van God se skeppingswonder. Ons is liggaam, siel en gees. Binnekant en buitekant. Ons het 'n bietjie van alles nodig.